**LĒMUMS**

Liepājā

|  |  |
| --- | --- |
| 2024. gada 19. decembrī | Nr.473/12  (prot. Nr.12, 7.§) |

Par grozījumiem 2024. gada 13. jūnija

lēmumā Nr.251/6 “Par projektu “Digitālā

dvīņa platformas izveide inovatīvai

pašvaldību pakalpojumu nodrošināšanai””

Pamatojoties uz Pašvaldību likuma 4. panta pirmās daļas 20. un 22. punktu, Ministru kabineta 2023. gada 27. jūnija noteikumiem Nr.350 “Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības” īstenošanas noteikumi”, Kurzemes plānošanas reģiona attīstības programmas 2021.-2027. gadam prioritāti “Pievilcīga dzīves vide (P5)”, rīcības virzienu “Inovatīvu, pieejamu un efektīvu pakalpojumu nodrošināšana (RV 5.1.)”, rīcību “Viedu un inovatīvu pakalpojumu izstrāde un ieviešana pašvaldībās (R 5.1.3.)” (Attīstības padomes 2022. gada 31. maija lēmums (sēdes protokols Nr.05/22, §1.) par “Kurzemes plānošanas reģiona attīstības programmas 2021.-2027. gadam un Vides pārskata apstiprināšanu”), Liepājas valstspilsētas un Dienvidkurzemes novada attīstības programmā 2022.-2027. gadam iekļauto projektu JPr\_209 “Digitālā dvīņa platformas izveide inovatīvai pašvaldību pakalpojumu nodrošināšanai”, izskatot Liepājas valstspilsētas pašvaldības domes pastāvīgās Attīstības komitejas 2024. gada 12. decembra lēmumu (sēdes protokols Nr.12) un pastāvīgās Finanšu komitejas 2024. gada 12. decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

Izdarīt grozījumus Liepājas valstspilsētas pašvaldības domes 2024. gada 13. jūnija lēmumā Nr.251/6 “Par projektu “Digitālā dvīņa platformas izveide inovatīvai pašvaldību pakalpojumu nodrošināšanai””, izsakot 2., 3. un 4. punktu šādā redakcijā:

“2. Apstiprināt Projekta Liepājas valstspilsētas pašvaldības darbībām kopējās izmaksas 312 001,00 EUR (trīs simti divpadsmit tūkstoši viens *euro*) apmērā, no kurām:

2.1. ERAF finansējums (85%) – 265 200,85 EUR;

2.2. Liepājas valstspilsētas pašvaldības līdzfinansējums (15%) – 46 800,15 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 46 800,15 EUR (četrdesmit seši tūkstoši astoņi simti *euro* un 15 centi) apmērā:

3.1. 2025. gadā – 28 080,15 EUR;

3.2. 2026. gadā – 9 360,00 EUR;

3.3. 2027. gadā – 9 360,00 EUR.

4. Projekta īstenošanai Liepājas valstspilsētas pašvaldības priekšfinansējums nav nepieciešams.”.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētājam, Attīstības pārvaldei, Izpilddirektora birojam, Finanšu pārvaldei, IT daļai, Liepājas Izglītības pārvaldei | |